ცერებრალური ამილოიდური ანგიოპათია

ცერებრალური ამილოიდური ანგიოპათია (ინგ. CAA - Cerebral amyloid angiopathy) — ცერებროვასკულარული დაავადება, გამოწვეული ბეტა-ამილოიდის (Aβ) ცილის დაგროვებით თავის ტვინის სისხლძარღვების კედლებში. შესაბამისად, ზიანდება სისხლძარღვები, ირღვევა სისხლის ნორმალური დინება და ვითარდება სისხლდენები. ვინაიდან ბეტა-ამილოიდის ცილის დაგროვება აღინიშნება ალცჰაიმერის დაავადებისას (AD), CAA-ით გამოწვეული სისხლდენები აღინიშნება AD-ის მქონე პაციენტების 80-90%-ში, თუმცა, ცერებრული ამილოიდური ანგიოპათიის მქონე პაციენტების მხოლოდ 40%-ს აღენიშნება ალცჰაიმერის დაავადება. კლინიკური გამოვლინებები მოიცავს თავის ტკივილს, ფოკალურ ნევროლოგიურ სიმპტომებს, გულყრას, ცნობიერების დათრგუნვას, გონებრივ ჩამორჩენას. აღსანიშნავია, რომ ცერებრალური ამილოიდური ანგიოპათიისას იშვიათად შესაძლოა თავის ტვინში განვითარდეს პათოლოგიური წარმონაქმნი - ბეტა-ამილოიდის ცილის გროვა - ამილოიდომა. შესაბამისად, რადიოლოგიურ კვლევებზე (კომპიუტერული ტომოგრაფია, მაგნიტურ-რეზონანსული გამოსახულება) აღინიშნება მიკროსისხლდენები, თუმცა, ზოგჯერ უფრო დიდი ზომის ჰემორაგიები ან ზედაპირული სიდეროზი.

 რესურსები ინტერნეტში 

 Cerebral amyloid angiopathy - Radiopaedia

კატეგორია:ნერვული სისტემის დაავადებები